Document ID: 31995R1603

KOMISSION ASETUS (EY) N:o 1603/95,
annettu 3 päivänä heinäkuuta 1995,
kukkakaalien, persikoiden, nektariinien ja sitruunoiden perushinnan ja ostohinnan alentamisesta markkinointivuoden 1995/1996 loppuun markkinointivuodelle 1994/1995 vahvistetun interventiokynnyksen ylittymisen seurauksena
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna asetuksella (EY) N:o 1363/95 (2), ja erityisesti sen 16 b artiklan 4 kohdan,
sekä katsoo, että
komission asetuksessa (EY) N:o 1146/94 (3) vahvistettiin markkinointivuoden 1994/1995 interventiokynnyksiksi kukkakaalien osalta 64 300 tonnia, persikoiden osalta 303 600 tonnia, nektariinien osalta 83 100 tonnia ja sitruunoiden osalta 363 000 tonnia,
asetuksen (ETY) N:o 1035/72 16 a artiklan 1 kohdan ja asetuksen (ETY) N:o 1035/72 16 b artiklan soveltamista koskevista säännöistä persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88 (4), sellaisena kuin se on viimeksi muutettuna asetuksella (EY) N:o 1327/95 (5), 2 artiklan 1 kohdan ja omenoiden ja kukkakaalien interventiokynnyksen asettamisesta annetun neuvoston asetuksen (ETY) N:o 1121/89 (6), sellaisena kuin se on viimeksi muutettuna asetuksella (EY) N:o 1327/95, 2 artiklan 2 ja 3 kohtien mukaan, jos markkinointivuoden kuluessa kukkakaalien, persikoiden, nektariinien ja sitruunoiden osalta toteutetut interventiotoimenpiteet koskevat kyseisten tuotteiden ja kyseisen markkinointivuoden osalta vahvistettuja interventiokynnyksiä suurempia määriä, on näiden tuotteiden seuraavalle markkinointivuodelle vahvistettuja perushintoja ja ostohintoja alennettava yhdellä prosentilla kukkakaalien osalta kutakin 20 000 tonnin ylityserää kohden, persikoiden osalta kutakin 23 000 tonnin ylityserää kohden, nektariinien osalta kutakin 3 000 tonnin ylityserää kohden ja sitruunoiden osalta kutakin 11 200 tonnin ylityserää kohden,
jäsenvaltioiden toimittamien tietojen perusteella yhteisössä markkinointivuoden 1994/1995 osalta toteutetut interventiotoimenpiteet koskivat 170 676 tonnia kukkakaaleja, 798 916 tonnia persikoita, 191 523 tonnia nektariineja ja 479 001 tonnia sitruunoita; komissio totesi kyseiselle markkinointivuodelle vahvistettujen interventiokynnysten ylittyvän kukkakaalien osalta 106 376 tonnilla, persikoiden osalta 495 316 tonnilla, nektariinien osalta 108 423 tonnilla ja sitruunoiden osalta 116 001 tonnilla,
tästä on seurauksena, että neuvoston asetuksella (EY) N:o 1542/95 (7) kukkakaalien, persikoiden, nektariinien ja sitruunoiden osalta markkinointivuodelle 1995/1996 vahvistettuja perushintoja ja ostohintoja on alennettava kukkakaalien osalta 5 prosentilla, persikoiden osalta 20 prosentilla, nektariinien osalta 20 prosentilla ja sitruunoiden osalta 10 prosentilla, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Neuvoston asetuksella (EY) N:o 1542/95 kukkakaalien, persikoiden, nektariinien ja sitruunoiden osalta markkinointivuoden 1995/1996 loppuun vahvistettuja perushintoja ja ostohintoja on alennettava kukkakaalien osalta 5 prosentilla, persikoiden osalta 20 prosentilla, nektariinien osalta 20 prosentilla ja sitruunoiden osalta 10 prosentilla liitteessä esitetyllä tavalla.
2 artikla
Tämä asetus tulee voimaan 1 päivänä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä heinäkuuta 1995.

Labels: 2
17
6